শহীদ আবরার ফাহাদ স্টেডিয়াম

শহীদ আবরার ফাহাদ স্টেডিয়াম বা কুষ্টিয়া স্টেডিয়াম (পূর্বনামসমূহ: শেখ কামাল স্টেডিয়াম; কুষ্টিয়া জেলা স্টেডিয়াম) কুষ্টিয়ায় অবস্থিত বাংলাদেশের একটি জেলা পর্যায়ের স্টেডিয়াম। স্টেডিয়ামটি ১৯৭৯ সালে নির্মাণ করা হয়। ২০২৪ সালে ছাত্র-জনতার অভ্যুত্থানের পর বুয়েটের ছাত্র আবরার ফাহাদের নামানুসারে স্টেডিয়ামটির নামকরণ করা হয়, যিনি আওয়ামী লীগের শাসনামলে ভারত বিরোধী ফেসবুক পোস্টের কারণে নির্মমভাবে হত্যাকাণ্ডের শিকার হন। ইতিহাস ১৯৭৯ সালে তৎকালীন কুষ্টিয়ার জেলা প্রশাসক আব্দুল মান্নান ভূইয়া স্টেডিয়ামের অবকাঠামো উদ্বোধন করেন। ২০১৯ সালে কুষ্টিয়া-৩ আসনের সাবেক সংসদ সদস্য মাহবুবউল আলম হানিফ যুব ও ক্রীড়া মন্ত্রণালয়ের নিকট কুষ্টিয়া স্টেডিয়াম আধুনিকায়নসহ স্টেডিয়ামের নতুন নামকরণের প্রস্তাব করেন। ২০১৯ সালের ২২ জুলাই বাংলাদেশ পরিকল্পনা কমিশন প্রস্তাবিত প্রকল্পের অনুমোদন দেয়। এই প্রকল্প বাস্তবায়নের জন্য ৪৪ কোটি বাংলাদেশী টাকা বরাদ্দ দেওয়া হয়। ২০২০ সালের ৬ জুলাই স্টেডিয়ামটি শেখ কামালের নামে 'শেখ কামাল স্টেডিয়াম' নামকরণ করা হয়। ২০২২ সালের ১৩ জানুয়ারি যুব ও ক্রীড়া প্রতিমন্ত্রী জাহিদ আহসান রাসেল স্টেডিয়াম পুনর্নির্মাণ কাজের উদ্বোধন করেন। ২০২৪ সালের ১৪ নভেম্বরে স্টেডিয়ামের নাম পরিবর্তন করে আবরার ফাহাদের নামে 'শহীদ আবরার ফাহাদ স্টেডিয়াম' নামকরণ করা হয়। ২০২৫ সালের ৬ মার্চ 'শহীদ আবরার ফাহাদ স্টেডিয়াম' নামে উদ্বোধন করেন যুব ও ক্রীড়া মন্ত্রণালয়ের উপদেষ্টা আসিফ মাহমুদ ও আবরার ফাহাদের পিতা বরকত উল্লাহ। আবরার ফাহাদ শুধু একটি নাম নয়; আবরার ফাহাদ হচ্ছেন আগ্রাসনবিরোধী সংগ্রামের চেইন। তাকে আজীবন স্মরণ করতে কুষ্টিয়া স্টেডিয়াম তার নামে নামকরণ করা হয়েছে। এই স্টেডিয়ামকে আরো আধুনিকায়ন করা হবে অবকাঠামো ২০২৪ সালে সংস্কারের পর স্টেডিয়ামে ক্রিকেট পিচের পাশে ফুটবলের পিচ রাখা, এছাড়া জিমনেশিয়াম, খেলোয়াড়দের জন্য আবাসনের ব্যবস্থা, গ্যালারি, গণমাধ্যম কেন্দ্র, সম্প্রচার কক্ষ ও গুরুত্বপূর্ণ ব্যক্তিদের বসার স্থান স্টেডিয়ামের অন্তর্গত। এছাড়া স্টেডিয়ামের চৌহদ্দিতে কুষ্টিয়া জেলা সুইমিংপুল অবস্থিত। চিত্রশালা তথ্যসূত্র বহিঃসংযোগ "তথ্যবিবরণী ১৩ জানুয়ারি ২০২২"। ১২ মে ২০২৫ তারিখে মূল থেকে আর্কাইভকৃত।